ORDE do 15 de febreiro de 2010 pola que se crea o ficheiro de vixilancia e control de emprego dos terminais (TICPESC) situados nas lonxas dos portos de Bueu, O Grove, Cambados, Fisterra, Cariño e Cedeira como ficheiro de datos de carácter persoal desta consellería.
CONSELLERÍA DO MAR — III. OUTRAS DISPOSICIÓNS — 19/02/2010

A Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro), especifica que a creación ou modificación dos ficheiros das administracións públicas só poderá facerse mediante a disposición xeral correspondente; así mesmo, en virtude do establecido no artigo 3 da devandita lei e no artigo 5.1º f) do Real decreto 1720/2007, do 21 de decembro, que aproba o Regulamento de desenvolvemento da devandita lei, a información gráfica ou fotográfica é considerada como un dato de carácter persoal.
A implantación efectiva de medidas de seguridade para evitar actos vandálicos contra os terminais (TICPESC) instalados nas lonxas dos portos de Bueu, O Grove, Cambados, Fisterra, Cariño e Cedeira deseñados para a prestación de novos servizos da e-administración aos axentes implicados nas actividades da pesca, o marisqueo e a acuicultura fan aconsellable a creación de novos ficheiros de protección de datos que se engaden aos xa existentes.
Co fin de dar cumprimento ao mandato legal do artigo 20 da LOPD, sobre creación ou modificación de ficheiros que conteñan datos de carácter persoal xestionados pola Consellería do Mar e de lles asegurar aos administrados o exercicio dos seus lexítimos dereitos.
En virtude das facultades que me confire o artigo 34.6º da Lei 1/1983, do 22 de febreiro, de normas reguladoras da Xunta de Galicia e da súa Presidencia e o Decreto 312/2009, do 28 de maio, polo que se establece a estrutura orgánica da Consellería do Mar,
DISPOÑO:
Primeiro.-Créase o ficheiro de vixilancia e control de emprego dos terminais (TICPESC) situados nas lonxas dos portos de Bueu, O Grove, Cambados, Fisterra, Cariño e Cedeira. A súa descrición figura no anexo desta orde, indicando o nivel de medidas de seguridade, en aplicación do Real decreto 1720/2007, do 21 de decembro, polo que se aproba o regulamento de desenvolvemento da Lei orgánica 15/1999, do 13 de decembro, de protección de datos de carácter persoal.
Segundo.-O ficheiro que se indica no anexo rexerase polas disposicións xerais e instrucións que se detallen, e estará sometido, en todo caso, ás normas legais e aos regulamentos de superior rango que lle sexan aplicables.
Terceiro.-A aprobación desta orde non supón a supresión de ningún ficheiro de datos de carácter persoal, polo que non é necesaria a aplicación do disposto no artigo 20.3º da LOPD.
Cuarto.-Ademais das cesións previstas para este ficheiro, poderanse realizar cesións sempre que así se recolla nunha norma ou para os efectos de lles remitir datos aos servizos estatísticos, tanto estatais como da comunidade autónoma, para o desenvolvemento das funcións propias destes servizos ou entidades e cos límites establecidos na lei.
Quinto.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de febreiro de 2010.
Rosa María Quintana Carballo
Conselleira do Mar
ANEXO
* Ficheiro: [Vixilancia e control de emprego dos terminais (TICPESC)].
a) Finalidade do ficheiro e usos previstos para este:
A finalidade do ficheiro é a vixilancia das instalacións onde se sitúan os terminais (TICPESC) nas lonxas dos portos de Bueu, O Grove, Cambados, Fisterra, Cariño e Cedeira para garantir a súa seguridade.
Os usos previstos serán os propios de seguridade privada.
b) Persoas ou colectivos sobre os que se pretenda obter datos de carácter persoal ou que resulten obrigados a subministralos.
Compradores nas lonxas, provedores/vendedores, armadores ou capitáns dos buques pesqueiros, transportistas, mariscadores, acuicultores ou produtores, titulares dos establecementos autorizados para primeira venda, representantes e consignatarios, se é o caso.
c) Procedemento de recollida de datos de carácter persoal.
Captación mediante cámaras de videovixilancia, gravación e almacenamento en sistemas informáticos.
d) Estructura básica do ficheiro e descrición dos tipos de datos de carácter persoal incluídos nel.
Imaxes.
e) Cesións de datos de carácter persoal e, se é o caso, transferencias de datos que se prevexa a países terceiros.
Autoridades administrativas e xudiciais cando se constate a comisión de actos vandálicos, infraccións administrativas ou penais.
f) Órgano da Administración responsable do ficheiro.
Consellería do Mar. San Caetano, s/n, 15781 Santiago Compostela.
g) Servizos ou unidades ante os que se poden exercer os dereitos de acceso, rectificación, cancelación u oposición.
Servizo de Análise e de Rexistros. San Caetano, s/n, 15781 Santiago Compostela.
h) Medidas de seguridade con indicación do nivel básico, medio ou alto exixible.
Nivel básico.